|  |  |
| --- | --- |
| **รายงานการประชุมสภาองค์การบริหารส่วนตำบลควนสตอ**  **สมัยสามัญ สมัยที่ 3 ครั้งที่ 2 ประจำปี 2559**  **วันที่ 11 สิงหาคม 2559 เวลา 09.30 น.**  **ณ ห้องประชุมสภาองค์การบริหารส่วนตำบลควนสตอ**  **ผู้มาประชุม** | |
| |  |  |  |  | | --- | --- | --- | --- | | **ที่** | **ชื่อ – สกุล** | **ตำแหน่ง** | **ลายมือชื่อ** | |  | นายมาโยน กูเล็ม | รองประธานสภาฯ | มาโยน กูเล็ม | |  | นายอับดุลเลาะห์ บูเดียะ | ส.อบต.หมู่ที่ 5 | อับดุลเลาะห์ บูเดียะ | |  | นายยงยุทธ เศษระนำ | ส.อบต.หมู่ที่ 9 | ยงยุทธ เศษระนำ | |  | นายเอกรัตน์ เระวัง | ส.อบต.หมู่ที่ 1 | เอกรัตน์ เระวัง | |  | นายสุริยา อำมาลี | ส.อบต.หมู่ที่ 2 | สุริยา อำมาลี | |  | นายอับดุลเลาะห์ ยุโสะ | ส.อบต.หมู่ที่ 1 | อับดุลเลาะห์ ยุโสะ | |  | นายกูอิบรอเหม บิสนุม | ส.อบต.หมู่ที่ 8 | กูอิบรอเหม บิสนุม | |  | นายสะหรี เหมสลาหมาด | ส.อบต.หมู่ที่ 5 | สะหรี เหมสลาหมาด | |  | นายยะโกบ มันเละ | ส.อบต.หมู่ที่ 10 | ยะโกบ มันเละ | |  | นายดนัย อุสนุน | ส.อบต.หมู่ที่ 4 | ดนัย อุสนุน | |  | นายอาดำ เหมสลาหมาด | ส.อบต.หมู่ที่ 7 | อาดำ เหมสลาหมาด | |  | นายดาเร๊ะ สาริปา | ส.อบต.หมู่ที่ 3 | ดาเร๊ะ สาริปา | |  | นายอุสหมาน หนั่นชั่ง | ส.อบต.หมู่ที่ 2 | อุสหมาน หนั่นชั่ง | |  | นายเจะหมาน บุตรา | ส.อบต.หมู่ที่ 3 | เจะหมาน บุตรา | |  | นายสอแหล๊ะ เศษระนำ | ส.อบต.หมู่ที่ 9 | สอแหล๊ะ เศษระนำ | |  | นายมะอุเส็น แซะอามา | ส.อบต.หมู่ที่ 8 | มะอุเส็น แซะอามา |   **ผู้ไม่เข้าร่วมประชุม**   |  |  |  |  | | --- | --- | --- | --- | | **ที่** | **ชื่อ – สกุล** | **ตำแหน่ง** | **ลายมือชื่อ** | |  | นายประเสริฐ นิยมเดชา | ประธานสภาฯ | ประเสริฐ นิยมเดชา | |  | นายเอกรัฐ เหมสลาหมาด | ส.อบต.หมู่ที่ 6 | เอกรัฐ เหมสลาหมาด | |  | นายยูนิต หลีเยาว์ | ส.อบต.หมู่ที่ 6 | ยูนิต หลีเยาว์ | |  | นายวีระ พรหมมา | ส.อบต.หมู่ที่ 10 | วีระ พรหมมา |   **ผู้เข้าร่วมประชุม**   |  |  |  |  | | --- | --- | --- | --- | | **ที่** | **ชื่อ – สกุล** | **ตำแหน่ง** | **ลายมือชื่อ** | | 1. | นายดนัย เด่นดารา | รองนายก อบต. | ดนัย เด่นดารา | | 2. | นายชาริบ เระวัง | เลขานุการนายก อบต. | ชาริบ เระวัง | | |
|  | เมื่อสมาชิกมาพร้อมครบองค์ประชุม นายมาโยน กูเล็ม ตำแหน่ง รองประธานสภาองค์การบริหารส่วนตำบลควนสตอ ทำหน้าที่เป็นประธานกล่าวเปิดการประชุมตามระเบียบวาระ พอสรุปได้ดังนี้ |
| **ระเบียบวาระที่ 1**  **ประธานสภาฯ** | **เรื่องประธานจะแจ้งให้ที่ประชุมทราบ**  กล่าวแจ้งวันนี้ นายประเสริฐ นิยมเดชา ประธานสภาฯแจ้งขอลาประชุมและมอบหมายให้ผมทำหน้าที่แทนและนายวีระ พรหมมา สมาชิกองค์การบริหารส่วนตำบล หมู่ 10 แจ้งขอลาประชุม |
| **ระเบียบวาระที่ 2** | **รับรองรายงานการประชุม**  **-ไม่มี-** |
| **ระเบียบวาระที่ 3** | **กระทู้ถาม**  -**ไม่มี-** |
| **ระเบียบวาระที่ 4** | **เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**  **4.1 พิจารณาร่างข้อบัญญัติงบประมาณรายจ่ายประจำปี 2560**  **-วาระที่ 2 ขั้นแปรญัตติ**  **-วาระที่ 3 ขั้นลงมติ** |
| **ประธานสภาฯ** | กล่าวต่อไปเป็น การพิจารณาในวาระที่ ๒ ขั้นแปรญัตติ ตามที่มีมติที่ประชุมสภาองค์การบริหารส่วนตำบลควนสตอ ในการประชุมสมัยสามัญสมัยที่ 3 ครั้งที่ 1 ประจำปี 2559 เมื่อวันที่ 4 สิงหาคม 2559 ได้รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2560 และได้ตั้งคณะกรรมการแปรญัตติ พร้อมทั้งได้กำหนดวันเวลาเสนอคำแปรญัตติต่อกรรมการแปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้วนั้น  คณะกรรมการแปรญัตติได้ประชุมเพื่อพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2560 เสร็จเรียบร้อยแล้ว เมื่อวันที่ 9 สิงหาคม 2559 ปรากฏว่าไม่มีสมาชิกสภาองค์การบริหารส่วนตำบลควนสตอหรือผู้บริหารท่านใดยื่นเสนอคำแปรญัตติ ภายในระยะเวลาที่กำหนดและคณะกรรมการการแปรญัตติมีมติยืนยันตามร่างเดิม รายละเอียดปรากฏตามสำเนารายงานการประชุมของคณะกรรมการแปรญัตติที่จัดส่งให้สมาชิกทุกท่านไป  จึงขอให้ที่ประชุมสภาพิจารณาว่ามีมติเห็นชอบในผ่านวาระที่ 2 หรือไม่ |
| **ที่ประชุม** | มีมติเห็นชอบผ่านวาระที่ ๒ ขั้นแปรญัตติ จำนวน ๑๕ เสียง |
| **ประธานสภาฯ** | กล่าวเมื่อไม่มีการแปรญัตติในวาระที่ 2 ต่อไปก็เป็นการพิจารณาในวาระที่ 3 ขั้นลงมติและที่ประชุมได้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2560 ตามร่างเดิมต่อไป  ในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติ หรือไม่  จึงเสนอให้ที่ประชุมพิจารณาว่าจะลงมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2560 หรือไม่ |
| **ที่ประชุม** | ลงมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2560  ด้วยมติคะแนนเสียง เห็นด้วย จำนวน 15 เสียง |
| **ระเบียบวาระที่ 5** | **เรื่องที่เสนอใหม่**  -ไม่มี- |
| **ระเบียบวาระที่ 6** | **เรื่องอื่นๆ**  -ไม่มี- |
| **ประธานสภาฯ** | เชิญ นายดนัย เด่นดารา |
| **นายดนัย เด่นดารา**  **รองนายก อบต.** | กล่าว ขอขอบคุณต่อสภาที่มีมติให้ตราร่างข้อบัญญัติงบประมาณรายจ่ายประจำปี พ.ศ. 2560 เป็นข้อบัญญัติงบประมาณรายจ่ายประจำปี พ.ศ.2560 คณะผู้บริหารจะดำเนินการใช้งบประมาณอย่างถูกต้องและโปร่งใสเพื่อประโยชน์อันสูงสุดของประชาชนตำบลควนสตอ  แจ้งเงินช่วยเหลือผู้พิการ ที่ขึ้นทะเบียนใหม่สามารถรับเงินช่วยเหลือได้เลยในเดือนถัดไป ไม่ต้องรอให้ถึงงบประมาณใหม่ |
| **นายสะหรี**  **เหมสลาหมาด**  **ส.อบต. ม.5** | กล่าวจากที่ผมและสมาชิกสภาฯได้ไปอบรม หัวข้อ การปฏิรูปองค์กรปกครองส่วนท้องถิ่นตามแนวทางของสภาขับเคลื่อนการปฏิรูปประเทศ เมื่อวันที่ 29-31 กรกฎาคม 2559 เป็นโครงการที่เพิ่มความรู้และทำความเข้าใจองค์กรปกครองส่วนท้องถิ่นมากขึ้นจึงเห็นควรว่า หากมีโครงการดีๆแบบนี้อีกก็สมควรให้สมาชิกสภาฯของเราได้เข้ากันทุกคน อย่างน้อยก็ได้เพิ่มความรู้ ความเข้าใจในองค์การปกครองส่วนท้องถิ่นมากยิ่งขึ้น |
| **นายกูอิบรอเหม บิสนุม**  **ส.อบต. ม.8** | กล่าวก่อนที่จะมีการลงประชามติทางรัฐบาลได้จัดให้มี ครู ค.ค่อยชี้แจงเรื่องของรัฐธรรมนูญหน้าที่หลักๆการที่จะผ่านได้ คือ ประชาชนต้องเห็นด้วย |
| **นายยงยุทธ เศษระนำ**  **ส.อบต. ม.9** | กล่าวแจ้งประชาสัมพันธ์งานจำปาดะ ครั้งที่ 22 จัดขึ้นในวันที่ 21-25 สิงหาคม นี้ ขอเชิญสมาชิกทุกท่านเข้าร่วมงานและส่งผลไม้เข้าประกวด |
| **นายสุริยา อำมาลี**  **ส.อบต. ม.2** | กล่าวการซ่อมไฟฟ้าสาธารณะนั้นใช้เวลานานเกินไป เพราะบางพื้นที่แจ้งความประสงค์ไว้นานแล้ว แต่ยังไม่ได้มีการซ่อมให้ |
| **นายดนัย อุสนุน**  **ส.อบต. ม.4** | กล่าวชาวบ้านร้องเรียนไฟฟ้าสาธารณะดับและเป็นเวลานานแล้ว ขอให้ผู้บริหารช่วยกำชับส่วนที่รับผิดชอบดำเนินการด่วน |
| **นายเจะหมาน บุตรา**  **ส.อบต. 3** | กล่าว ม.3 ก็มีปัญหาเรื่องไฟฟ้าสาธารณะเช่นเดียวกัน และขอให้สมาชิกทุกหมู่บ้านช่วยแสดงความคิดเห็นเพื่อความหลากหลายในการให้แนวทางแก้ไขเรื่องไฟฟ้า และอยากทราบว่าในปีนี้ทางองค์การบริหารส่วนตำบลควนสตอ ได้อุดหนุนงบประมาณให้อำเภอควนโดนเพื่อจัดงานจำปาดะหรือไม่ |
| **นายยะโกบ มันเละ**  **ส.อบต. ม.10** | กล่าวจากที่ได้แจ้งคณะผู้บริหารให้ซ่อมแซมศูนย์พัฒนาเด็กก่อนเกณฑ์ ม.10 ชำรุดตอนนี้ได้มีการดำเนินให้ผู้ที่รับผิดชอบไปสำรวจหรือยัง |
| **นายสอแหล๊ะ เศษระนำ**  **ส.อบต.9** | กล่าวมีโครงการอบรมการปฏิรูปองค์กรปกครองส่วนท้องถิ่นที่ จังหวัดอุบลราชธานี เห็นด้วยให้สมาชิกสภาเข้าร่วมโครงการ |
| **นายดนัย อุสนุน**  **ส.อบต.4** | กล่าวมีการจัดกีฬาอำเภอที่สนามขององค์การบริหารส่วนตำบลควนสตอ ขอให้คณะผู้บริหารช่วยกำชับเรื่องความสะอาดด้วย |
| **ประธานสภาฯ** | เชิญ นายดนัย เด่นดารา รองนายกฯ |
| **นายดนัย เด่นดารา รองนายกฯ** | กล่าว - องค์การบริหารส่วนตำบลควนสตอ ได้อุดหนุนเงินเพื่อจัดงานจำปาดะ   * เรื่องไฟฟ้าสาธารณะได้สั่งการให้ส่วนที่รับผิดชอบเร่งดำเนินการแล้ว * เรื่องกีฬาอำเภอได้จัดรถขยะให้เข้าไปรับขยะทุกวัน * เรื่องการไปอบรมของสมาชิกเห็นด้วยจะให้ส่วนที่เกี่ยวข้องดำเนินการให้ |
| **นายสะหรี**  **เหมสลาหมาด**  **ส.อบต.ม5** | กล่าวหลายเดือนก่อนได้ส่งเรื่องการพาดสายดับ ในตอนนี้ยังมีอีกหรือไม่ เพราะยังมีอีกหลายสายที่ยังไม่ได้ส่ง |
| **ประธานสภาฯ** | เชิญนายชาริบ เระวัง เลขานุการนายก |
| **นายชาริบ เระวัง**  **เลขานุการนายก** | กล่าวจากที่ได้ไปประชุมแทนนายก   * เรื่องผลคะแนนการลงประชามติ อำเภอควนโดนมีการออกไปใช้สิทธิอันดับต้นๆของจังหวัด * ให้ติดตามอาการของผู้ไปทำฮัจญ์ หากกลับมามีอาการป่วยให้แจ้ง โรงพยาบาลควนโดนด่วน * ใกล้ถึงวันฮารีรายอขอให้ดูแลลูกหลานเกี่ยวกับการใช้รถใช้ถนน เพื่อลดการเกิดอุบัติเหตุ |
| **ประธานสภาฯ** | เชิญ นายดนัย เด่นดารา รองนายก อบต. |
| **นายดนัย เด่นดารา**  **รองนายกฯ** | กล่าว เรื่องการย้ายโคมไฟสาธารณะนั้น ต้องแจ้งการไฟฟ้าก่อน ทางองค์การบริหารส่วนตำบลควนสตอ ไม่สามารถดำเนินการก่อนได้ ส่วนการที่จะส่งเพิ่มการพาดสายดับนั้น ผมต้องรอปรึกษาท่านนายกฯ อีกครั้งเพื่อดูว่ายังมีงบประมาณเหลืออีกหรือไม่ |
| **ประธานสภาฯ** | กล่าวมีสมาชิกสภาฯท่านใด มีข้อเสนออีกหรือไม่  เมื่อไม่มีจึงปิดการประชุม เลิกประชุม เวลา 12.00 น. |
| อับดุลเลาะห์ บูเดียะ  (นายอับดุลเลาะห์ บูเดียะ)  เลขานุการสภา อบต.ควนสตอ  จดบันทึกรายงานการประชุม  นายประเสริฐ นิยมเดชา  (นายประเสริฐ นิยมเดชา)  ประธานสภาองค์การบริหารส่วนตำบลควนสตอ  เสนอคณะกรรมการตรวจรายงานการประชุมสภาองค์การบริหารส่วนตำบลควนสตอ เพื่อให้พิจารณาตรวจสอบบันทึกการประชุมสภาสมัยสามัญ สมัยที่ 3 ครั้งที่ 2 ในการประชุม วันที่ 4 สิงหาคม 2559  อับดุลเลาะห์ บูเดียะ  (นายอับดุลเลาะห์ บูเดียะ)  เลขานุการสภา อบต.ควนสตอ  จดบันทึกรายงานการประชุม  คณะกรรมการตรวจสอบรายงานการประชุมได้ตรวจบันทึกการประชุมแล้วเห็นว่าถูกต้อง เมื่อวันที่ 23 สิงหาคม 2559  ยงยุทธ เศษระนำ เอกรัตน์ เระวัง ยุนิต หลีเยาว์  (นายยงยุทธ เศษระนำ) (นายเอกรัตน์ เระวัง) (นายยุนิต หลีเยาว์)  กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม | |